Page:Cothvrnvlvs three short Latin historical plays for the use of beginners.djvu/15



Vet. Quid agis hodie, nurus mea? valesne? quid est ? num lacrimas in vultu tuo conspicio? Vol. Quam timeo, ne quid mali mox audiamus! ne quid exercitui Romano accidat! ne vir meus …

Vet. Quid dicis igitur? ne vir tuus … Vol. A, timeo dicere, ne malo sit omini. utinam Mars iste pereat! utinam bella tota Italia quiescant! Vet. Hem, impium illud quidem votum est, et muliere Romana indignum. cur igitur viros parimus, si quiescent bella?

Vol. Illud mihi potius responde: cur viris nubimus, si illi semper foris aberunt?

Vet. Quam ridicula dicis! illi in bellis famam quaerunt, amorem populi sibi parant viam in summos honores muniunt. o album ilium diem, cum filium meum consulem aspiciam!

Vol. O atrum ilium diem, cum corpus viri mei exanimum videro! [in lacrimas solvitur. Vet. Huius me mulieris et miseret et pudet.